બીજી તરફ બાદલ સરકારે ગુરૂવારે સાંજે છ વાગ્યે કેબિનેટની બેઠક બોલાવી છે. પંજાબમાં આગામી વર્ષે યોજાનારી વિધાનસભા ચૂંટણી પહેલા સુપ્રીમ કોર્ટનાં આ ચુકાદા બાદ આ મુદ્દો વધારે જોર પકડે તેવી શક્યતાઓ છે. સુપ્રીમ કોર્ટનાં ચુકાદા બાદ અમરિંદરસિંહે ગુરૂવારે પોતાનું રાજીનામું લોકસભા સ્પીકર સુમિત્રા મહાજનને મોકલી આપ્યો હતો. બીજી તરફ રાજ્યના તમામ કોંગ્રેસ ધારાસભ્યોએ પણ આ નિર્ણય અંગે વિરોધ વ્યક્ત કર્યો અને અમરિંદર સિંહને પોતાનું રાજીનામુ સોંપી દીધું.